دەشتی ورمێ
دەشتی ورمێ ناوچەیەکە دەکەوێتە نێوان دەریاچەی ورمێ و کێوەکانی سنوری باکووری کوردستان، شاری ورمێ لە ڕۆژاوای ئەم دەشتەدا ھەڵکەوتووە. ئەوپەڕی پانی ئەم دەشتە (٢٦کم) ە و ئەوپەڕی درێژی (٥٤کم) ە.

پانتایی 
دەشتی ورمێ لە دوو ناوچە پێکھاتووە، باکوور و باشوور، کە شاری ورمێ لەسەر بەشی باشووری ھەڵکەوتووە.

پێکھاتە 
 زەوی ڕۆژھەڵاتی ئەم دەشتە پێکھاتووە لە قوڕ کە دەگەڕێتەوە بۆ سەردەمی (ھۆلۆسن). لە ئێستادا لێکۆڵینەوە کراوە لەسەر گڵی پێکھاتەی ئەم دەشتە کە لە گڵی سێلاکی و گڵی نیشتووی ڕووبارەکانە، لە ڕابردوودا بەشێک لە دەشتی ورمێ کەوتبووە ژێر دەریاچەی ورمێوە، بۆ نموونە لە سەردەمی (پلیۆسینی) دا ڕووبەری دەریاچەی ورمێ دووبەرامبەری ڕووبەری ئێستای بوو و بەرزی ئاستی ئاوەکەی (٣٠م) بەرزتر بوو لە ئاستی ئێستای. ئەمڕۆ بەھۆی کاریگەری خوێی ئاوەکەوە، بەشێکی گەورەی زەوی دەوری دەریاچەکە بووەتە زۆنگاوی خوێ و بە ھێواشی قەبارەی دەریاچکە لە کەم بوونە و ڕووی زۆنگاوی خوێی لە زیادبوونە.
 ئەستوری خۆڵی سێلاکی نیشتوو لەم دەشتەدا دەگاتە (١٠٠م) بۆ (١٥٠م).

سەرچاوەکان

بەستەرە دەرەکییەکان 

دەشتەکان
ڕۆژھەڵاتی کوردستان
شارستانی ورمێ
جوگرافیای کوردستان